खुदा बक्स पुस्तकालय

खुदा बक्स पुस्तकालय भारतक सभसँ प्राचीन पुस्तकालयसभमे सँ एक छी। ई बिहार राज्यक पटना शहरमे अवस्थित अछि। मौलवी खुदा बक्स खानद्वारा अप्पन निजी पुस्तकसभ दान देलाक बाद ई पुस्तकालय शुरू भेल छल। ई पुस्तकालय देशक बौद्धिक सम्पदासभमे सँ बहुतेक प्रमुख छी। भारत सरकारक संसदमे सन् १९६९ मे पारित कएल एक विधेयकद्वारा ई पुस्तकालयकेँ राष्ट्रिय महत्त्वक संस्थानक रूपमे प्रतिष्ठित केनए छल। ई स्वायत्तशासी पुस्तकालय छी जकर अवैतनिक अध्यक्ष बिहारक राज्यपाल होइत अछि आ ई पुस्तकालय पूर्ण रूपसँ भारत सरकारक संस्कृति मन्त्रालयक अनुदान पर सञ्चालित अछि।

 इतिहास 
खुदा बक्स पुस्तकालयक शुरुआत मौलवी मुहम्मद बक्सद्वारा कएल गेल छल। खुदा बक्स छपराक छल आ हुनका लग अप्पन निजी पुस्तकसभक सङ्ग्रह छल जकरे कारण ई पुस्तकालय आरम्भ भेल छल। ओ स्वयं कानून आ इतिहासक विद्वान छल आ पुस्तकसभ सँ हुनका खास लगाव छल। हुनकर निजी पुस्तकालयमे लगभग चौदह सौ पाण्डुलिपि आ कुछ दुर्लभ पुस्तकसभ शामिल छल। सन् १८७६ मे जखन ओ अप्पन मृत्यु-शैय्या पर छल तखन ओ अप्पन पुस्तकसभक सङ्ग्रह अप्पन बेटाकेँ सौँपति ई पुस्तकालय खोलवाक ईच्छा प्रकट केनए छल। एहि प्रकारे मौलवी खुदा बक्स खानकेँ ई सम्पत्ति अप्पन पितासँ विरासतमे प्राप्त भेल जकरा ओ जन लोकमे समर्पित केनए छल। खुदा बक्स अप्पन पिताद्वारा सौँपल गेल पुस्तकसभ तथा अन्य पुस्तकसभ सङ्ग्रह करि सन् १८८८ मे लगभग अस्सी हजार रुपयाक लागतसँ दू मञ्जिला भवनमे ई पुस्तकालय शुरुआत केनए छल आ सन् १८९१ अक्टुबर २९ केँ ई पुस्तकालय जनताक सेवामे समर्पित केनए छल। ओहि समय पुस्तकालयमे अरबी, फारसी आ अङ्ग्रेजी भाषाक चारि हजार दुर्लभ पाण्डुलिपि मौजुद छल। क़ुरआनक प्राचीन प्रति आ हरिणक खाल पर लिखल कुरानी पृष्ठ एखनो ई पुस्तकालयमे मौजुद अछि।

एहो सभ देखी

सन्दर्भ सामग्रीसभ

बाह्य जडीसभ

श्रेणी:पटनाक पुस्तकालयसभ
श्रेणी:पटनाक सङ्ग्रहालयसभ
श्रेणी:पटनाक दर्शनीय स्थलसभ
श्रेणी:शोध पुस्तकालयसभ